இதையடுத்து, அவருடைய அறையில் இருந்து வெளியேறிய எம்.எல்.ஏ.க்கள் செய்தியாளர்களைச் சந்தித்தனர். இதுகுறித்து, எம்.எல்.ஏ. வெங்கடேசன் கூறியது: எம்.எல்.ஏ.க்கள் என்ற முறையில் தலைமைச் செயலகத்தில் முதல்வரைச் சந்திக்க நேரம் ஒதுக்கித் தரும்படி கோரினோம். ஆனால், அதற்கு துணைச் செயலாளர் மறுப்புத் தெரிவித்தார். முதல்வரின் இல்லத்துக்குச் செல்லும்படி கூறினார். எம்.எல்.ஏ.க்கள் என்ற முறையில் தலைமைச் செயலகத்தில் மட்டுமே சந்திக்க முடியும். நேரம் ஒதுக்கித் தரக் கோரிய மனுவை துணைச் செயலாளர் ஏற்காத நிலையில், அந்த மனுவை தபால் மூலமாக நாங்கள் அனுப்ப உள்ளோம் என்றார்.